stanford-oval/wikipedia huggingface dataset:
פרידריך החמישי, רוזן הסן-הומבורג
משפחתו

ב-27 בספטמבר 1768 התחתן פרידריך עם קרולינה, נסיכת הסן-דרמשטאדט, בתם של לודוויג התשיעי, רוזן הסן-דרמשטאדט וקרולינה, רוזנת פפאלץ-צווייבריקן, ממנה נולדו לו 13 ילדים:
פרידריך השישי, רוזן הסן-הומבורג (1769–1829), התחתן עם אליזבת, נסיכת הממלכה המאוחדת
לודוויג וילהלם, רוזן הסן-הומבורג (1770–1839), התחתן עם אוגוסטה, נסיכת נסאו-אוזינגן
קרולינה, נסיכת הסן-הומבורג (1771–1854), התחתנה עם לודוויג פרידריך השני, נסיך שוורצבורג-רודולשטאדט
לואיזה אולריקה, נסיכת הסן-הומבורג (1772–1854), התחתנה עם קרל גינטר, נסיך שוורצבורג-רודולשטאדט
אמליה, נסיכת הסן-הומבורג (1774–1846), התחתנה עם פרידריך, נסיך הכתר של אנהלט-דסאו
פאול, נסיך הסן-הומבורג (1775–1776)
אוגוסטה, נסיכת הסן-הומבורג (1776–1871), התחתנה עם פרידריך לודוויג, נסיך הכתר של מקלנבורג-שוורין
ויקטור, נסיך הסן-הומבורג (1778–1780)
פיליפ, רוזן הסן-הומבורג (1779–1846), התחתן עם רוזלי אנטוני, רוזנת נאומבורג
גוסטב, רוזן הסן-הומבורג (1781–1848), התחתן עם לואיזה, נסיכת אנהלט-דסאו
פרדיננד, רוזן הסן-הומבורג (1783–1866)
מריה אנה, נסיכת הסן-הומבורג (1785–1846), התחתנה עם וילהלם, נסיך פרוסיה
לאופולד, נסיך הסן-הומבורג (1787–1813), נהרג בקרב ליצן
פרידריך החמישי, רוזן העיר נירנברג

פרידריך החמישי, רוזן העיר נירנברג (בגרמנית: Friedrich V. von Nürnberg;‏ 3 במרץ 1333 - 21 בינואר 1398) היה רוזן העיר נירנברג מבית הוהנצולרן.
ביוגרפיה

פרידריך נולד ב-3 במרץ 1333, והיה בנם הבכור של יוהאן השני, רוזן העיר נירנברג ואליזבת מהנברג-שלויזינגן, בתם של ברטהולד השביעי, רוזן הנברג-שלויזינגן ואדלהיידה מהסן. בשנת 1357 מת אביו, ופרידריך ירש את תאריו ונחלותיו, ובכך היה אחראי להגנה על הטירה הקיסרית בנירנברג. פעולותיו הנלהבות למען הקיסרות, הובילו את קרל הרביעי, קיסר האימפריה הרומית הקדושה להעניק לו בשנת 1363 את התואר המלכותי.
אחרי מותו ב-21 בינואר 1398, חילקו בניו את נחלותיו: יוהאן קיבל את נסיכות ביירוית, ואילו פרידריך קיבל את רוזנות העיר נירנברג, ואת נסיכות אנסבך. בשנת 1415 קיבל פרידריך את נסיכות הבוחר מברנדנבורג, אשר לימים הפכה לממלכת פרוסיה.
משפחתו

בשנת 1356 אליזבת ממייסן, בתם של פרידריך השני, מרקיז מייסן ומתילדה מבוואריה, מרקיזת מייסן, ממנה נולדו לו 9 ילדים:
אליזבת מנירנברג (1358–1409), התחתנה עם רופרכט, מלך גרמניה.
ביאטריקס מנירנברג (1362–1414), התחתנה עם אלברכט השלישי, דוכס אוסטריה.
מרגרטה מנירנברג (1367–1406), התחתנה עם הרמן השני, רוזן הסן.
אנה מנירנברג (1364–1392).
קתרינה מנירנברג (1375–1409).
אגנס מנירנברג (1366–1432), התחתנה עם הברון פרידריך פון דאבר.
יוהאן השלישי, רוזן העיר נירנברג (1369–1420).
פרידריך הראשון, הנסיך הבוחר מברנדנבורג (1371–1440).
ורוניקה מנירנברג, התחתנה עם בארנים השישי, דוכס פומרניה.
פרס אסטריד לינדגרן

| --- | --- |

 תיאור:  פרס לספרות ילדים
 מדינה:  שוודיה 
 הגוף המעניק:  ממשלת שוודיה 
 סכום הזכייה:  5,000,000 קרונה שוודית 
 תקופת הפרס:  2002–הווה (כ־22 שנים) 
 נקרא על שם:  אסטריד לינדגרן 
 alma.se
 
פרס אסטריד לינדגרן (שוודית: Litteraturpriset till Astrid Lindgrens minne) הוא פרס בינלאומי לספרות ילדים אשר נוסד על ידי ממשלת שוודיה בשנת 2002 לכבודה של סופרת הילדים אסטריד לינדגרן. הפרס מוענק מדי שנה וסכומו כחמישה מיליון קרונות שוודיות.
הפרס ניתן לסופרים, מאיירים, לאישים או גופים הפועלים לקידום הקריאה, אשר בפועלם משקפים את "רוחה של אסטריד לינדגרן". את זוכה הפרס קובעת ועדה בת 12 חברים, המורכבת ממחברים, ספרנים, חוקרי ספרות ומבקרי ספרות. כל אחד מהחברים מתמנה לכהונה בת 5 שנים על ידי מועצת האמנות השוודית.
רשימת הזוכים

2003: מוריס סנדק, ארצות הברית וכריסטין נוסטלינגר, אוסטריה
2004: ליג'יה בויונגה נונס, ברזיל
2005: פיליפ פולמן, בריטניה וריוז'י אראי, יפן
2006: קתרין פטרסון, ארצות הברית
2007: בנקו דל ליברו, ונצואלה
2008: סוניה לואיז הארטנט, אוסטרליה
2009: מכון תאמר לחינוך קהילתי, הרשות הפלסטינית
2010: קיטי קראות'ר, בלגיה
2011: שאון טאן, אוסטרליה
2012: גוס קינגר, הולנד
2013: איסול, ארגנטינה
2014: ברברו לינדגרן, שוודיה
2015: פרויקט PRAESA, דרום אפריקה
2016: מג רוסוף, ארצות הברית
2017: וולף ארלברוך, גרמניה
2018: ג'קלין וודסון, ארצות הברית
2019: בארט מוירט, בלגיה
2020: באק הי-נה, קוריאה הדרומית
2021: ז'אן-קלוד מורלווה, צרפת
2022: אווה לינדסטרום, שוודיה
2023: לורי האלס אנדרסון, ארצות הברית
גלריה

שאון טאן זוכה הפרס לשנת 2011 לידה פסלה של אסטריד לינדרגן
איסול, זוכת הפרס בשנת 2013
טקס הענקת פרס אסטריד לינדגרן באולם הקונצרטים בסטוקהולם, 2010
ציפי לנדאו

| --- | --- |
 לאום:  ישראלית
 
ציפי לנדאו (נולדה ב-1963) היא אמנית ואשת חינוך ישראלית.
ביוגרפיה

לנדאו סיימה תואר ראשון בתולדות האמנות באוניברסיטת תל אביב ותואר השני באמנות במכון פראט (אנ') בניו-יורק. בשנת 2010 סיימה דוקטורט בתחום החינוך באנגליה.
לנדאו ניהלה את בית הספר בלפור בתל אביב ואת תיכון אלון ברמת גן.
היא מכהנת כיו"ר הוועד המנהל של מוזיאון נחום גוטמן לאמנות, חברת מועצת קרן וולף למצוינות, חברת הנהלה בשנקר וחברה בפורום הנשים העצמאיות (אנ').
תערוכות > תערוכות יחיד

2012 - גלריה נלי אמן, גורדון, תל אביב.
2012 - בית גבריאל, טבריה.
2006 - גלריית קסטרא, מרכז אמנויות קסטרא, חיפה.
2004 - המשכן לאמנויות הבמה תל אביב.
1999 - אגודת הציירים והפסלים בתל אביב.
1999 - המוזיאון העירוני בנהריה.
1998 - גלריית הספרייה, אוניברסיטת בר-אילן
1997 - גלריה נלי אמן, גורדון, תל אביב
1993 - המשכן לאמנות בית מאירוב בחולון
1992 - היכל התרבות בנתניה
1992 - בית יד לבנים, טבריה
1990 - גלריית האוניברסיטה, Pratt Institute, ניו-יורק, ארצות הברית
תערוכות > תערוכות קבוצתיות

2024 - תערוכה האמנות הישראלית ה-23, בית בנק הפועלים
2023 - תערוכה קבוצתית, בית תרבות סביון
2012 - [ GALLERY THE BRICK LANA LONDON]
2004–2012 - תערוכת תרומה לקרן למלחמה באיידס, בית בנק הפועלים, ת"א.
2004 - המשכן לאמנות בית מאירוב - חולון.
2003 - מוזיאון השפלה, כפר מנחם.
1999–2003 - תערוכות תרומה לקרן למלחמה באיידס, בית הילה ורני רהב, סביון
1991 - אגודת הציירים והפסלים, ישראל
1988 - גלריה שולמית, רח' גורדון, תל אביב
1987 - תערוכת ציורי מיניאטורה בינלאומית, טורונטו, קנדה
1986 - גלריה ½-13, יפו
1985 - תערוכת ציור ע"ש קוסונוגי, גלריית אגודת הציירים בתל אביב
הערות שוליים

↑  תערוכת אמנות ישראלית בחסות בנק הפועלים למען בריאות הנפש - הסיפור שלנו מאז ה-7/10, באתר בנק הפועלים
פראפורט

| --- | --- |


המשרד הראשי של פראפורט בלילה, 2013
 נתונים כלליים
 סוג:  תאגיד מוגבל על ידי בעלות על מניות
 בורסה:  FWB
 סימול:  FRA
 תקופת הפעילות:  1924–הווה (כ־100 שנה)
 חברות בנות:  Lima Airport Partners 
 מיקום המטה:  נמל התעופה הבין-לאומי של פרנקפורט, פרנקפורט, הסן, גרמניה
 ענפי תעשייה:  תחבורה
 מוצרים עיקריים:  הפעלת נמלי תעופה
 הכנסות:  2,580,000,000 אירו (נכון ל־2016) 
 מנכ"ל:  סטפן שולט
 עובדים:  22,514 (2019)
  
 www.fraport.com
 
פראפורט AG שירותי נמלי תעופה בין-לאומיים פרנקפורט הידועה בכינויה פראפורט, היא חברת תחבורה גרמנית המפעילה את נמל התעופה הבין-לאומי של פרנקפורט בפרנקפורט ומעורבת בהפעלת מספר נמלי תעופה אחרים ברחבי העולם. בעבר ניהל המשרד גם את נמל התעופה פרנקפורט-האן הקטן יותר שנמצא 130 קילומטרים מערבית לעיר. היא רשומה הן ב-Xetra והן בבורסה לניירות ערך בפרנקפורט. המנכ"ל הנוכחי של החברה הוא סטפן שולט. נכון לשנת 2019, לחברה 22,514 עובדים והכנסות שנתיות של כ-3.3 מיליארד אירו. פראפורט הייתה נותנת החסות הראשית של קבוצת הכדורגל בבונדסליגה איינטרכט פרנקפורט מ-2002 ועד 2012 .
פראפורט מעורבת גם בפעולות שירותי קרקע בנמלי תעופה שהיא מפעילה ובנמלי תעופה המופעלים על ידי צד שלישי. היא מפעילה בעיקר שירותי קרקע בהקשר מובטל. פראפורט הייתה מעורבת גם בהכנת נמל התעופה הבין-לאומי של פרנקפורט ונמל התעופה הבין-לאומי אינדירה גנדי לפעילות מטוסים מסוג איירבוס A380.
פעילות

בנוסף לחברות בנות שונות לניהול ותשתיות הקשורות לנמל התעופה הבין-לאומי של פרנקפורט, האחזקות של פראפורט כוללות את החברות התפעוליות הבאות:
| חברה | שדות תעופה מופעלים | מדינה | בעלות | תחילת השכירות | משך שכירות |
| --- | --- | --- | --- | --- | --- |
| DIAL Delhi International Airport Private Limited | נמל התעופה הבין-לאומי אינדירה גנדי (DEL) | הודו | 10% | 2006 | 2036 |
| Fraport TAV Antalya Management AS | נמל התעופה הבין-לאומי של אנטליה (AYT) | טורקיה | 50/51% | 1999 | 2024 |
| Fraport Twin Star Airport Management AD | נמל התעופה בורגס (BOJ), נמל התעופה ורנה (VAR) | בולגריה | 60% | 2006 | 2041 |
| Lima Airport Partners SRL | נמל התעופה הבין-לאומי חורחה צ'אבס (LIM) | פרו | 80.01% | 2001 | 2041 |
| Ljubljana Airport | נמל התעופה ליובליאנה יוז'ה פוצ'ניק (LJU) | סלובניה | 100% | 2014 | אין גבול |
| Northern Capital Gateway LLC | נמל התעופה הבין-לאומי פולקובו (LED) | רוסיה | 25% | 2010 | 2040 |
| AirMall | קמעונאות בנמל התעופה הבין-לאומי בולטימור-וושינגטון ת'ורגוד מרשל (BWI), נמל התעופה הבין-לאומי לוגן (BOS), נמל התעופה הבין-לאומי של פיטסבורג (PIT), נמל התעופה הבין-לאומי קליבלנד הופקינס (CLE) | ארצות הברית | 100% | 2014 | לא ידוע |
| Xi'an Xianyang International Airport Co., Ltd. | נמל התעופה הבינלאומי שיאן שיאניאנג (XIY) | סין | 24.5% | 2008 | יימכר בשנת 2022 |

| Fraport Brasil – Fortaleza | פינטו מרטינס - נמל התעופה הבינלאומי של פורטלזה (FOR) | ברזיל | 100% | ינואר 2018 | 2047 |

| Fraport Brasil – Porto Alegre | נמל התעופה הבינלאומי סלגאדו פילו (POA) | ברזיל | 100% | ינואר 2018 | 2042 |
פעילות > יוון

החל מדצמבר 2015, ממשלת יוון חתמה על הסכם הפרטה עם פראפורט וחברת האנרגיה היוונית קופלוזוס, תוך הענקת חוזה של 1.2 מיליארד אירו לחכירה וניהול של 14 נמלי תעופה אזוריים לתקופת זיכיון של 40 שנה. פראפורט החלה לנהל את 14 נמלי התעופה האזוריים מ-11 באפריל 2017. הם פרסמו את תוכנית האב שלהם לכל נמל תעופה ואת העיבודים הממוחשבים (תצוגות חיצוניות) של 14 נמלי התעופה לאחר השלמת עבודות הבנייה.
נמלי התעופה הכלולים בזיכיון הם:
נמל התעופה הלאומי אקיטון
נמל התעופה הבין-לאומי של קפלוניה
נמל התעופה הבין-לאומי של חאניה
נמל התעופה הבין-לאומי קורפו יואניס קפודיסטריאס
נמל התעופה הבינלאומי קוואלה
נמל התעופה הבין-לאומי של האי קוס
נמל התעופה הבין-לאומי של מיטילנה
נמל התעופה הלאומי של האי מיקונוס
נמל התעופה הבין-לאומי רודוס דיאגורס
נמל התעופה הבין-לאומי של סאמוס
נמל התעופה הלאומי סנטוריני (תירה)
נמל התעופה הבין-לאומי סקיאתוס
נמל התעופה הבין-לאומי סלוניקי מקדוניה
נמל התעופה הבין-לאומי של זקינתוס
מגמות עסקיות

המגמות המרכזיות עבור פראפורט הן (נכון לשנת הכספים שהסתיימה ב-31 בדצמבר):
|  | הכנסות (מיליארדי אירו) | רווח נקי (מיליוני אירו) | סך הנכסים (מיליארדי אירו) | עובדים |
| --- | --- | --- | --- | --- |
| 2016 | 2.5 | 375 | 8.8 | 20,322 |
| 2017 | 2.9 | 330 | 10.8 | 20,673 |
| 2018 | 3.4 | 474 | 11.4 | 21,961 |
| 2019 | 3.7 | 421 | 12.6 | 22,514 |
| 2020 | 1.6 | –658 | 14.0 | 21,164 |
| 2021 | 2.1 | 83 | 16.2 | 18,419 |
| 2022 | 3.1 | 132 | 17.6 | 18,850 |
מטה

תקנון החברה קובע את פרנקפורט כמשרד הרשום של החברה. המתקנים של פראפורט נמצאים בשטח של נמל התעופה הבין-לאומי של פרנקפורט ברובע פלוגהפן (נמל תעופה בגרמנית) של העיר.  בניין המשרדים הראשיים שלו הוא בניין 178, קרוב לשער 3.
בעלי מניות

מבנה החזקות המניות הנוכחי של החברה הוא כדלקמן.
| בעלי מניות | אחוזים |
| --- | --- |
מדינת הסן: 31.31%
סטדטוורקה פרנקפורט אם מיין החזקות GmbH: 20.32%
דויטשה לופטהנזה AG: 8.44%
לזרד: 5.02%
מניות אחרות: 34.91%
הערות שוליים

1 2  "Articles of Association of Fraport AG Frankfurt Airport Services Worldwide (אורכב 01.10.2011 בארכיון Wayback Machine)." Fraport.
↑  "Aeroporto Internacional – Fortaleza – CE" [International Airport – Fortaleza – CE] (בפורטוגזית). Infraero. נבדק ב-2018-03-23.
↑  "Aeroporto Internacional – Porto Alegre – RS" [International Airport – Porto Alegre – RS] (בפורטוגזית). Infraero. נבדק ב-2018-03-23.
1 2  "Greece signs 1.2 bln euro airport deal with Germany's Fraport", Kathimerini English version (14 December 2015).
1 2  "Greece confirms Germany's Fraport to run regional airports", Reuters (Tue Aug 18, 2015 9:49am EDT).
↑  " "Fraport Greece Begins 40-Year Concession at 14 Greek Regional Airports", Kathimerini English version (21 March 2017).
↑  " "Fraport Greece’s Development Plan for the New Era at the Greek Regional Airports", Fraport-Greece English version (22 March 2017).
↑  "Fraport Fundamentalanalyse | KGV | Kennzahlen". boerse.de (בגרמנית). נבדק ב-2023-12-03.
↑  "How to find us (אורכב 25.07.2011 בארכיון Wayback Machine)." Fraport.
| --- | --- |
בקרת זהויות :  GND: 4641838-6  ISNI: 0000 0001 0694 4131  LCCN: no2003090828  SUDOC: 177186704  VIAF: 139899443   WorldCat (עם VIAF): 139899443 
מחסום של פראפורט בנמל התעופה של זקינתוס
פרידריך הוסבאך

| --- | --- |

פרידריך הוסבאך (במרכז)
 לידה:  22 בנובמבר 1894 אונה, הקיסרות הגרמנית הקיסרות הגרמנית
 פטירה:  10 בספטמבר 1980 (בגיל 85) גטינגן, גרמניה המערבית גרמניה המערבית
 מקום קבורה:  בית הקברות גטינגן 
 מדינה:  גרמניה 
 השתייכות:  הקיסרות הגרמנית הקיסרות הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1913–1945 (כ־32 שנים)
 דרגה:   גנרל חיל הרגלים
 תפקידים בשירות
 מפקד הדיוויזיה ה-31   מפקד הדיוויזיה ה-82   מפקד הדיוויזיה ה-31   מפקד קורפוס הפאנצר ה-56   מפקד הארמייה הרביעית
 פעולות ומבצעים
 מלחמת העולם הראשונה  מלחמת העולם השנייה מבצע ברברוסה  הקרב על מוסקבה  קרב קורסק  מבצע פרוסיה המזרחית
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה
 
גנרל פרידריך הוסבאך (בגרמנית: Friedrich Hoßbach; ‏ 22 בנובמבר 1894 – 10 בספטמבר 1980) היה מפקד בכיר בורמאכט שפיקד על כוחות במלחמת העולם השנייה.
ביוגרפיה > קריירה מוקדמת

הוסבאך נולד ב-22 בנובמבר 1894 באונה, שהשתייכה לאימפריה הגרמנית. בשנת 1913 התגייס לצבא הגרמני הקיסרי, והצטרף לרגימנט הרגלים ה-82. עם פרוץ מלחמת העולם הראשונה מונה הוסבאך לשליש הגדוד ה-3 ברגימנט, וב-15 בספטמבר 1916 מונה לשליש הרגימנט ה-419. ב-2 במרץ 1918 מונה לקצין מטה בקורפוס ה-18, וב-20 בספטמבר 1918 הועלה לדרגת אובר לוטננט, ובנובמבר 1918 מונה לסגן מפקד פלוגה 9 ברגימנט ה-82. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.
לאחר המלחמה הצטרף הוסבאך לרייכסווהר, ומילא בו תפקידי פיקוד ומטה. ב-1 באוקטובר 1931 מונה הוסבאך למפקד פלוגה 5 ברגימנט הרגלים ה-17, וב-1 ביולי 1933 מונה לקצין מטה במשרד המלחמה. ב-1 במרץ 1927 הועלה לדרגת האופטמן, וב-1 במרץ 1934 הועלה לדרגת מיור. ב-3 באוגוסט 1934 מונה לשליש הצבאי של אדולף היטלר, וב-1 בספטמבר 1935 הועלה הוסבאך לדרגת אוברסט לויטננט. ב-1 במרץ 1937 הועלה לדרגת אוברסט, וב-5 בנובמבר אותה שנה תיעד את ועידת הוסבאך, שבה סקר היטלר את התוכניות האסטרטגיות של גרמניה, ואת המהלכים הצבאיים שנחוצים להתבצע על מנת להגשים אותן. ב-1 בפברואר 1938 מונה למפקד רגימנט הרגלים ה-82, וב-26 באוגוסט 1939 מונה לראש מטה הקורפוס ה-30.
ביוגרפיה > מלחמת העולם השנייה

עם פרוץ מלחמת העולם השנייה היה הוסבאך ראש מטה הקורפוס ה-30, שהיה חלק מפלגת הארמייה A, וב-26 בספטמבר 1939 מונה לראש מטה הקורפוס ה-2 שהיה חלק מהארמייה הרביעית, והשתתף עמו בקרבות האחרונים של המערכה בפולין. ב-25 באוקטובר 1939 מונה הוסבאך שוב למפקד רגימנט הרגלים ה-82, ופיקד עליו במהלך המערכה על צרפת כחלק מהדיוויזיה ה-31 במסגרת הקורפוס ה-11, ובשלב השני במסגרת הקורפוס ה-2. הוסבאך כבש עם הרגימנט שבפיקודו את דייפ, ועל כך קיבל ב-7 באוקטובר 1940 את עיטור צלב האבירים של צלב הברזל. במהלך מבצע ברברוסה לחם הוסבאך עם הרגימנט שבפיקודו כחלק מהדיוויזיה ה-31 במסגרת הקורפוס ה-12, ובמהלך הקרב על מוסקבה לחם עם הרגימנט שבפיקודו כחלק מהדיוויזיה ה-31 במסגרת הקורפוס ה-53, ולאחר מכן במסגרת הקורפוס ה-43. ב-24 בינואר 1942 מונה לממלא מקום מפקד הדיוויזיה ה-31, ולחם עימה בבלימת מתקפת הנגד הרוסית כחלק מהקורפוס ה-43 במסגרת הארמייה הרביעית. ב-1 במרץ 1942 הועלה הוסבאך לדרגת גנרל מיור, וב-1 באפריל 1942 מונה למפקד הדיוויזיה ה-82 שהייתה מוצבת בהולנד, וביוני הועבר יחד עם הדיוויזיה לחזית המזרחית כחלק מקורפוס הפאנצר ה-48 במסגרת ארמיית הפאנצר הרביעית. ב-6 ביולי 1942 פרש הוסבאך מתפקידו, והועבר לעתודת המילואים, וב-1 באוגוסט 1942 הועלה לדרגת גנרל לויטננט. ב-15 במאי 1943 מונה הוסבאך למפקד הדיוויזיה ה-31, שהייתה חלק מקורפוס הפאנצר ה-56 במסגרת הארמייה הרביעית, וביולי השתתף עימה בקרב קורסק כחלק מקורפוס הפאנצר ה-46 במסגרת הארמייה התשיעית. ב-2 באוגוסט 1943 מונה הוסבאך למפקד קורפוס הפאנצר ה-56 שהיה חלק מהארמייה התשיעית, ולאחר מכן חלק מהארמייה השנייה במסגרת קבוצת ארמיות מרכז, וב-11 בספטמבר 1943 קיבל על פעולותיו בקרבות תוספת עלי אלון לעיטור צלב האבירים של צלב הברזל. ב-14 בנובמבר 1943 הועלה הוסבאך לדרגת גנרל חיל הרגלים, וב-14 בנובמבר 1943 פרש מתפקידו עקב מחלה. לאחר החלמתו חזר הוסבאך ב-9 בדצמבר לפקד על הקורפוס שפעל לסירוגין כחלק מהארמיות השנייה והתשיעית במסגרת קבוצת ארמיות מרכז, וב-30 במאי 1944 הועבר הקורפוס תחת פיקוד ארמיית הפאנצר הרביעית במסגרת קבוצת ארמיות צפון אוקראינה.
ב-18 ביולי 1944 מונה הוסבאך למפקד הארמייה הרביעית, במקום קורט פון טיפלסקירך שנפצע בהתרסקות מטוס. ב-13 בינואר 1945 הותקפה הארמייה על ידי הרוסים במבצע פרוסיה המזרחית, ולאחר שבועיים כותרה בפרוסיה המזרחית. היטלר הורה על הארמייה להילחם ללא התחשבות באזרחים, אך ב-26 בינואר 1945 פתחה הארמייה הרביעית במתקפת נגד על הארמייה הרוסית ה-48, ופרצה את הדרך לאלבינג בשביל הפליטים. בשל הפרת פקודתו של היטלר הודח הוסבאך מתפקידו ב-29 בינואר ובמקומו מונה פרידריך-וילהלם מילר למפקד הארמייה. ב-8 באפריל 1945 הורה הגסטפו לעצור את הוסבאך ששהה בגטינגן, אך הוסבאך התגונן עם נשקו עד לכניסת הצבא האמריקני לעיר שעה קלה לאחר מכן, ונלקח בשבי האמריקני.
ביוגרפיה > לאחר המלחמה

הוסבאך שוחרר מהשבי בשנת 1947. לאחר שחרורו התגורר בעיר גטינגן, עד למותו ב-10 בספטמבר 1980, והוא בן 86 שנים.
לקריאה נוספת

קורנליוס ראין: הקרב האחרון, הוצאת א. לוין -אפשטיין
צ'ארלס טאקר

ערך זה עוסק בדמות בדיונית ביקום הבדיוני של זיכיון "מסע בין כוכבים". אם התכוונתם למשמעות אחרת, ראו .
| --- | --- |
צ'ארלס "טריפ" טאקר השלישי
צ'ארלס "טריפ" טאקר השלישי
 תוכנית טלוויזיה:  "מסע בין כוכבים: אנטרפרייז"
 הופעה ראשונה:  הפרק "Broken Bow: Part 1" - פרק הבכורה של "מסע בין כוכבים: אנטרפרייז", 2001.
 הופעה אחרונה:  הפרק "These Are the Voyages..." - פרק סיום הסדרה של "מסע בין כוכבים: אנטרפרייז", 2005.
 מספר הופעות:  98 פרקים
 גילום הדמות:  קונור טריניר 
 מידע
 מקום לידה:  ארצות הברית 
 גזע:  אנושי
 מין:  זכר
 מקצוע:  מהנדס
 שיוך:  צי הכוכבים
 אזרחות:  United Earth 
 מקום מגורים:  פלורידה קיז 
 
צ'ארלס "טריפ" טאקר השלישי (באנגלית: Charles "Trip" Tucker III; מכונה בקיצור: "טריפ" – Trip - קיצור של "Triple") הוא דמות בדיונית ביקום הבדיוני של זיכיון "מסע בין כוכבים", שמופיע בסדרת הטלוויזיה "מסע בין כוכבים: אנטרפרייז" מזיכיון "מסע בין כוכבים". את דמותו מגלם השחקן האמריקאי קונור טריניר.
טאקר היה המהנדס הראשי של האנטרפרייז, וגם לזמן קצר שימש כמהנדס ראשי על סיפון ספינת האחות שלה - קולומביה.
חיים פרטיים

בשנת 2153 טאקר איבד את אחותו, אליזבת, בהתקפת הזינדי על פני כדור הארץ, אשר השמידה את עיר הולדתו - פנמה סיטי, פלורידה. בפרק העונה הראשונה "Fusion", נחשף כי יש לו גם אח, שמעולם לא ראה אותו. הוריו שרדו את המתקפה, ומאוחר יותר עברו למיסיסיפי; הם הוזמנו להשתתף בטקס החתימה של הסכם פדרציית הכוכבים המאוחדת בשנת 2161, וקיימו את הבטחתם להשתתף, גם לאחר מותו של טאקר. ט'פול ביקשה את ההזדמנות לפגוש אותם באירוע זה, אך לא ידוע אם היא עשתה כן. מעט ידוע על הוריו של טריפ, פרט לכך שארצ'ר תיאר אותם כ"אקסצנטריים".
לפחות לשלושה צאצאים יש קשר - במישרין או בעקיפין - אל טאקר:
בשנת 2151, טאקר, בטעות, נכנס להיריון על ידי נקבת זיריליאן, אולם העובר הועבר לזיריליאני אחר עוד בטרם הלידה. הצאצא לא היה קשור גנטית לטאקר, שכן ברביית זיריליאנים נעשה שימוש בגנים של האם בלבד. לא קיים מידע נוסף אודות צאצא זה. ("Unexpected")
בציר זמן חלופי, המתואר בפרק "E²", בשלב מסוים, בעקבות אירוע ששולח את האנטרפרייז בחזרה לשנת 2037, טאקר וט'פול מתחתנים, ויש להם בן - לוריאן - אשר גורלו, לאחר שיקום ציר הזמן, טרם נתגלה.
בשנת 2155, בפרק "Demons", טאקר מגלה שיש לו בת, בת שישה חודשים, כאשר האמא היא, ככל הנראה, ט'פול. בהמשך, מתגלה כי הבת שובטה באמצעות ה-DNA של טאקר ושל ט'פול, אשר נגנב מהאנטרפרייז על ידי מסתנן העובד עבור "Terra Prime". תהליך השיבוט לא התבצע כשורה, והתינוקת - אשר ט'פול בחרה עבורה בשם "אליזבת" על שם אחותו המנוחה של טאקר - מתה זמן קצר לאחר שנמצאה. מותה של התינוקת הותיר את טאקר הרוס מבחינה רגשית, כאשר ט'פול - בעצמה מרוקנת רגשית - מנסה לנחם אותו.
טאקר בקיא במשחק הלוח העתיק "גו", ולמעשה - יש לו לוח גו בחדר המגורים שלו (והוא אף נראה משחק במשחק זה, בפרק "Cogenitor").
צירי זמן חלופיים

בציר זמן חלופי הנראה בפרק "Twilight", טאקר הוא קפטן האנטרפרייז בעקבות נבצרותו של ג'ונתן ארצ'ר והתפטרותה של ט'פול מצי הכוכבים. הוא נהרג כאשר גשר הפיקוד של האנטרפרייז נהרס זמן קצר לפני שארצ'ר מאפס את ציר הזמן.
כאמור לעיל, הפרק "E²" מתרחש בציר זמן חלופי, בו לוריאן הוא בנם של ט'פול וטאקר. מעט מאוד מתגלה אודות טאקר-החלופי; הוא נפטר לפני זמן רב (הסיבה כנראה הייתה טרגית, אבל לא צוינה בפרק), נכון למועד פגישתו של לוריאן עם האנטרפרייז שעליו טאקר האחר.
יקום המראה

ביקום המראה, טאקר הוא המהנדס הראשי של האנטרפרייז, אבל פניו הושחתו עקב חשיפה לקרינת רנטגן דלתא כבדה, הנובעת מהמנועים של הספינה. לגרסה זו של טאקר יש מערכת יחסים מינית עם גרסת המראה של ט'פול, שעבר ניצלה את מערכת היחסים הזו על מנת לנסות ולחבל באנטרפרייז; היא השתמשה במיזוג מוחות על מנת לשתול מחשבה פוסט-היפנוטית במוחו של טאקר. נרמז כי זו לא הייתה הפעם הראשונה שהיא השתמשה בו בדרך זו. לאחר מכן, טאקר עובר עינויים ב-"תא הייסורים", אך מכחיש בתוקף כל אשמה, וטוען שהוא תמיד היה נאמן לאימפריית הארצנים ולארצ'ר. בסופו של דבר, ארצ'ר אומר לריד לשבור טאקר לפני שחרורו מהתא, למרבה הפלצות של טאקר. מאוחר יותר הוא מתעמת עם ט'פול ואומר לה שבילה ארבע שעות בתא. גרסה זו של טאקר, יחד עם אנשי צוות רבים של האנטרפרייז, נוסע אל ה"דיפאיינט" (NCC-1764) - ספינת חלל מדגם קונסטיטיושן אשר התגלתה ביקום המראה - ומנסה לתקן אותה על מנת שארצ'ר יוכל להסתייע בה להשתלט על אימפריית הארצנים. טאקר מסכל בהצלחת מזימה של פלוקס (מיקום המראה) לחבל במערכות מרכזיות על סיפון הדיפאיינט.
הערות שוליים

↑  TrekToday - Berman Bothered By 'These Are the Voyages...' Criticism
| מסע בין כוכבים: אנטרפרייז |
| --- | --- | --- |
| יוצרי הסדרה | בראנון בראגה • ריק ברמן • על-פי "מסע בין כוכבים" מאת ג'ין רודנברי |  |
| שחקנים ראשיים | סקוט באקולה • ג'ון בילינגסלי • ג'ולין בליילוק • דומיניק קיטינג • אנתוני מונטגומרי • לינדה פארק • קונור טריניר |  |
| דמויות ראשיות | ג'ונתן ארצ'ר • פלוקס • ט'פול • מלקולם ריד • טרוויס מייוות'ר • הושי סאטו • צ'ארלס טאקר |  |
| גזעי חייזרים | אוריונים • אנארים • אנדוריאנים • בוני הספירות • דנוביולנים • וולקנים • טלרייטים • זינדי • סוליבאנים • קלינגונים |  |
| מושגים | אנטרפרייז • מלחמת הזמן הקרה • פדרציית הכוכבים המאוחדת • צי הכוכבים |  |
| ראו גם | זיכיון מסע בין כוכבים |  |
פרס לויצקי

| --- | --- |
 תיאור:  פרס מתמטי ישראלי
 מדינה:  ישראל 
 הגוף המעניק:  האיגוד הישראלי למתמטיקה 
 תקופת הפרס:  1998–הווה (כ־26 שנים) 
 נקרא על שם:  יעקב לויצקי 
 אתר רשמי
 
פרס לויצקי הוא פרס ישראלי לחוקר ישראלי בתחום האלגברה.
הפרס נוסד על ידי משפחת לויצקי, לזכר יעקב לויצקי ורעייתו שרלוטה. הפרס מוענק פעם בשנתיים למתמטיקאי ישראלי מצטיין על מחקר בתחום האלגברה או בנושאים קרובים. גובה הפרס הוא 3,000 דולר אמריקאי לזוכה.
חתני הפרס

1998 - יעקב ורשבסקי (האוניברסיטה העברית בירושלים)
2000 - שלמה ג'לקי (אוניברסיטת בן-גוריון בנגב)
2003 - עוזי וישנה (אוניברסיטת בר-אילן)
2005 - יהודה שלום (אוניברסיטת תל אביב)
2007 - מריה גורליק (מכון ויצמן למדע)
2009 - ניר אבני (האוניברסיטה העברית בירושלים)
2011 - מיכאל טמקין (האוניברסיטה העברית בירושלים)
2013 - דמיטרי גורביץ (מכון ויצמן למדע)
2015 - אברהם איזנבוד (מכון ויצמן למדע)
2017 - חן מאירי (הטכניון)
2019 - דורון פודר (אוניברסיטת תל אביב) ואורי פרזנצ'בסקי (האוניברסיטה העברית בירושלים)
2022 - מרק שוסטרמן
פרדריק רוסיף

| --- | --- |
אין תמונה חופשית
 לידה:  16 בפברואר 1922 צטיניה, מונטנגרו 
 פטירה:  18 באפריל 1990 (בגיל 68) הרובע הראשון של פריז, צרפת 
 מקום קבורה:  בית הקברות מונפרנאס 
 מדינה:  צרפת 
 תקופת הפעילות:  1953–1990 (כ־37 שנים) 
 פרופיל ב-IMDb
 
קבר פרדריק רוסיף בבית הקברות מונפרנאס
פרדריק רוסיף (בצרפתית: Frédéric Rossif;‏ 16 בפברואר 1922 – 18 באפריל 1990) היה במאי קולנוע צרפתי. ביים מספר סרטים דוקומנטריים, שעסקו בעיקר בחיות ואירועים היסטוריים, לעיתים קרובות הוא השתמש במוזיקה של ואנגליס או ביצירות מקוריות של מוריס ז'אר.
קורות חייו

נולד בצטיניה, מונטנגרו, ונמלט ליוון במשך מלחמת העולם השנייה, אחרי המלחמה עשה דרכו לצרפת.
ב-1970, הוא הפיק את סרטו הלא דוקומנטרי היחיד, Aussi loin que l'amour, סלבדור דאלי השתתף בסרט כשחקן.
ב-1963, סרטו Mourir a Madrid, על מלחמת האזרחים הספרדית, היה מועמד לפרס אוסקר עבור הסרט הדוקמנטרי הטוב ביותר.
פרימוורה

| --- | --- |

 מידע כללי
 צייר:  סנדרו בוטיצ'לי
 תאריך יצירה:  1482
 טכניקה וחומרים:  טמפרה על לוח עץ
 ממדים בס"מ
 רוחב:  314 ס״מ  319 ס״מ 
 גובה:  203 ס״מ  207 ס״מ 
 נתונים על היצירה
 זרם אמנותי:  רנסאנס מוקדם 
 מספר יצירה:  8360 (גלריית אופיצי) 
 מיקום:  גלריית אופיצי, פירנצה
 
"פרימוורה" (באיטלקית: Primavera - אביב) הוא ציור מאת סנדרו בוטיצ'לי, צייר איטלקי בן תקופת הרנסאנס. הציור, אשר נוצר בשנת 1482, מתאר סצנה מיתולוגית המתארת, על פי הפרשנות הרווחת, את לידת האביב. הציור מוצג בגלריית אופיצי בפירנצה.